《浪淘沙 感怀》
明代·盛颙

白日弄渔舟。闲共沙鸥。垂纶将老太湖秋。雨雪不知经几许，无老穷愁。

游鲤锦鳞稠。万丈潮头。浪花春暖入瀛洲。一跃禹门龙化去，银汉河流。

作者简介：（1418—1492）常州府无锡人，字时望。景泰二年进士。授御史。以劾曹吉祥出知束鹿。为立九则法，除徭役不均之弊。郊有隙地，邻邑民聚居成市，号“清官店”。成化间累迁陕西左布政使，时多边警，又值歉收，颙为经划，馈饷无缺，军民得安。后以左副都御史巡抚山东，推行荒政，民赖以生。